Το ***Toy Story 3*** είναι αμερικανική ταινία κινουμένων σχεδίων σε μορφή 3D, παραγωγής 2010. Αποτελεί το τρίτο μέρος της σειράς ταινιών *Toy Story* και όπως και οι δύο προηγούμενες, είναι παραγωγή της Walt Disney και της Pixar. Τη σκηνοθεσία ανέλαβε ο Λι Άνκριτς και το σενάριο έγραψε ο Μάικλ Αρντ. Τις φωνές τους δανείζουν για μία ακόμη φορά οι Τομ Χανκς, Τιμ Άλεν, Τζόαν Κιούζακ, Ντον Ρικλς, Εστέλ Χάρις, Τζον Ρατζενμπέργκερ, Γουάλας Σον, Τζεφ Πίτζεον, Τζόντι Μπένσον, Ρ. Λι Έρμεϊ, Τζον Μόρις και Λόρι Μέτκαλφ. Ο Τζιμ Βάρνεϊ που υποδυόταν τον Σούστα και ο Τζο Ρανφτ, που υποδυόταν τους Γουίζι και Λένι, απεβίωσαν πριν αρχίσει η παραγωγή της ταινίας. Ο ρόλος του Σούστα δόθηκε στον Μπλέικ Κλαρκ ενώ οι χαρακτήρες του Ρανφτ διαγράφηκαν από την πλοκή. Νέοι ηθοποιοί που δανείζουν τις φωνές τους είναι οι Νεντ Μπίτι, Τίμοθι Ντάλτον, Μπόνι Χαντ, Γούπι Γκόλντμπεργκ, Τζεφ Γκάρλιν και Μάικλ Κίτον.

Στο τρίτο μέρος η πλοκή επικεντρώνεται στους Γούντι, Μπαζ Λαϊτγίαρ και στα υπόλοιπα ομιλούντα παιχνίδια, καθώς βρίσκονται αντιμέτωποι με ένα αβέβαιο μέλλον τώρα που ο Άντι ετοιμάζεται να πάει στο κολέγιο.

Το *Toy Story 3* κυκλοφόρησε στις Ηνωμένες Πολιτείες στις 18 Ιουνίου 2010 με διθυραμβικά σχόλια από τους κριτικούς και τεράστιες εισπράξεις στα αμερικανικά και διεθνή ταμεία. Αποτελεί τη μεγαλύτερη εισπρακτική επιτυχία στην Αμερική αλλά και παγκοσμίως για το 2010. Ξεπέρασε τις εισπράξεις του *Ψάχνοντας τον Νέμο* και ήταν η μεγαλύτερη εισπρακτική επιτυχία της Pixar μέχρι το 2019, καθώς και το ρεκόρ του *Shrek 2*. Ήταν η πιο επιτυχημένη εμπορικά ταινία κινουμένων σχεδίων παγκοσμίως και η πρώτη που έφτασε το 1 δισεκατομμύριο δολάρια σε εισπράξεις μέχρι το 2014, όταν η ταινία της Disney *Ψυχρά κι Ανάποδα* (Frozen, 2014) το ξεπέρασε. Μέχρι σήμερα είναι η 35η μεγαλύτερη εισπρακτική επιτυχία όλων των εποχών.

Βραβεύτηκε με δύο Όσκαρ στις κατηγορίες Καλύτερης Ταινίας Κινουμένων Σχεδίων και Καλύτερου Τραγουδιού, ενώ συνολικά έλαβε πέντε υποψηφιότητες, ανάμεσά τους και για Καλύτερη Ταινία. Είναι η τρίτη ταινία κινουμένων σχεδίων που προτάθηκε για Όσκαρ Καλύτερης Ταινίας μετά τις ταινίες *Η Πεντάμορφη και το Τέρας* (Beauty and the Beast, 1991) και *Ψηλά στον Ουρανό* (Up, 2009). Κέρδισε επίσης τη Χρυσή Σφαίρα και το BAFTA Καλύτερης Ταινίας Κινουμένων Σχεδίων.

Πλοκή
-----

Ο Άντυ είναι πλέον 17 ετών και πακετάρει τα πράγματά του για το κολέγιο, αφήνοντας τα παιχνίδια του, με τα οποία δεν έχει παίξει εδώ και χρόνια, ξεχασμένα και εγκαταλελειμμένα. Ο Άντυ αποφασίζει να πάρει μαζί του τον Γούντι και σκοπεύει να βάλει όλα τα άλλα παιχνίδια στη σοφίτα. Κατα λάθος η μητέρα του Άντυ, τα πετάει, κάνοντας τα παιχνίδια να αισθανθούν ότι δεν είναι πλέον επιθυμητά. Τα παιχνίδια αποδρούν και αποφασίζουν να μπουν σε ένα κουτί που θα δωρηθεί στον Παιδικό Σταθμό Σάνισαϊντ. Ο Γούντι, που είναι ο μόνος που είδε τι πραγματικά συνέβη, ακολουθεί τους φίλους του και προσπαθεί να τους εξηγήσει ότι η μαμά του Άντυ τους πέταξε κατά λάθος. Αυτοί όμως αρνούνται να τον ακούσουν.

Τα παιχνίδια του Άντυ, τα καλοδέχονται τα πολυάριθμα παιχνίδια του παιδικού σταθμού και τους δείχνουν το χώρο, ο οποίος τους αφήνει έκπληκτους. Όλοι είναι πολύ ευτυχισμένοι στον καινούριο τους χώρο, αφήνοντας τον Γούντι, μόνο του να γυρίσει στον Άντυ. Έξω από τον παιδικό σταθμό, η μικρή Μπόνι μαζεύει τον Γούντι. Τον παίρνει μαζί της στο σπίτι και παίζει μαζί με τα άλλα παιχνίδια της, τα οποία εκτός από την καλή μεταχείριση που τους δίνει η Μπόνι, είναι ευτυχισμένα και καλοδέχονται τον Γούντι. Ο Γούντι είναι συνεπαρμένος μέχρι που ακούει από τον Τσακλς, τον θλιβερό κλόουν ότι μαζί με τον Αγκαλίτσα και το Μεγάλο Μωρό κατά λάθος εγκαταλείφθηκαν από την ιδιοκτήτριά τους, τη Ντέιζι. Οι τρεις τους βρήκαν το δρόμο να γυρίσουν πίσω στη Ντέιζι αλλά ο Αγκαλίτσας είδε ότι είχε ήδη αντικατασταθεί. Αν και ο Τσακλς κατάλαβε τι ακριβώς έγινε, ο Αγκαλίτσας, πικραμένος, έπεισε το Μεγάλο Μωρό ότι η Ντέιζι τους παράτησε και μαζί πήραν το έλεγχο στο Σάνισαϊντ. Ο Γούντι, φοβούμενος για τη μοίρα των φίλων του, πηγαίνει πίσω στον παιδικό σταθμό και βρίσκει ότι τους έχει τεθεί αποστολή να παίξουν με τα μικρότερα και απρόσεκτα παιδιά που συνήθως καταστρέφουν τα παιχνίδια. Επίσης τους επιτηρεί ο Μπαζ, του οποίου ο Αγκαλίτσας έχει αλλάξει τις ρυθμίσεις του και πλέον είναι ο "Αστροφύλακας του Διαστήματος" και συμμαχεί μαζί τους.

Ο Γούντι ξαναβρίσκει τους φίλους του και μαζί καταστρώνουν σχέδιο απόδρασης που περιλαμβάνει τον κάδο απορριμάτων. Μέσα στην όλη διαδικασία και στην προσπάθεια να επαναφέρουν τον Μπαζ, κατά λάθος βάζουν μπροστά την ισπανική λειτουργία του Μπαζ. Τα παιχνίδια φτάνουν στον κάδο αλλά εκεί τους περιμένει ο Αγκαλίτσας και η συμμορία του. Καθώς το σκουπιδιάρικο πλησιάζει, ο Γούντι εξηγεί στο Μεγάλο Μωρό ότι ο Αγκαλίτσας του είπε ψέματα και ότι η ιδιοκτήτριά του ακόμα τον αγαπάει και έτσι το Μεγάλο Μωρό σηκώνει τον Αγκαλίτσα και τον πετάει στα σκουπίδια. Δυστυχώς ο Αγκαλίτσας καταφέρνει να τραβήξει τον Γούντι καθώς τα σκουπίδια φορτώνονται στο σκουπιδιάρικο. Οι φίλοι του Γούντι επιβιβάζονται για να τον βοηθήσουν. Ο Μπαζ στην προσπάθειά του να σώσει την Τζέσι, χτυπάει το κεφάλι του σε μια τηλεόραση και επανέρχεται πλήρως στον παλιό του εαυτό. Τα παιχνίδια βρίσκονται στο χώρο υγειονομικής ταφής απορριμμάτων και είναι έτοιμα να καούν. Βοηθούν τον Αγκαλίτσα να φτάσει το κουμπί έκτακτης ανάγκης, αλλά αυτός τους προδίδει και τους αφήνει να καούν. Πιστεύοντας ότι ζουν τις τελευταίες τους στιγμές, ενώνουν τα χέρια τους αλλά διασώζονται εγκαίρως από τα εξωγήινα παιχνίδια. Συνειδητοποιώντας ότι από το να καούν είναι πολύ χειρότερο από το να περάσουν το υπόλοιπο της ζωής τους στη σοφίτα του Άντυ, παίρνουν πίσω ότι είπαν γι' αυτόν. Τα παιχνίδια στην αρχή ήθελαν να πάρουν εκδίκηση αλλά ο Γούντι τους πείθει ότι ο Αγκαλίτσας δεν αξίζει τον κόπο. Επιστρέφουν στο σπίτι του Άντι, ενώ ο Αγκαλίτσας καταλήγει σαν διακοσμητικό στο μπροστινό μέρος ενός φορτηγού.

Στο σπίτι, ο Γούντι μπαίνει μέσα στο κουτί με τα πράγματα του Άντυ για το κολέγιο ενώ τα άλλα παιχνίδια πηγαίνουν στη σοφίτα. Ο Γούντι αφήνει ένα σημείωμα στον Άντυ πάνω στο κουτί με τα παιχνίδια. Ο Άντυ, πιστεύοντας ότι το σημείωμα το άφησε η μαμά του, πηγαίνει το κουτί στο σπίτι της Μπόνι και της συστήνει τα παλιά του παιχνίδια, αφήνοντας την να παίξει μαζί τους. Η Μπόνι αναγνωρίζει τον Γούντι, προς έκπληξη του Άντυ. Στην αρχή ο Άντυ είναι διστακτικός ως προς να της δώσει το αγαπημένο του παιχνίδι, αλλά τελικά της το χαρίζει και παίζει μαζί της για λίγο, πριν αναχωρήσει για το κολέγιο. Ο Γούντι και τα άλλα παιχνίδια αισθάνονται ξανά επιθυμητά και μαθαίνουν μέσω σημειωμάτων που τα μεταφέρουν μέσω του σακιδίου της Μπόνι, ότι η Μπάρμπι, ο Κεν και το Μεγάλο Μωρό έχουν βελτιώσει τα πράγματα στον παιδικό σταθμό Σάνισαϊντ.

Ηθοποιοί και Χαρακτήρες
-----------------------

|  |  |
| --- | --- |
| * Τομ Χανκς (στη μεταγλώττιση ο Άλκης Κούρκουλος) στο ρόλο του *Σερίφη Γούντι*
* Τιμ Άλεν (στη μεταγλώττιση ο Γιώργος Λιάντος) στο ρόλο του *Μπαζ Λαϊτγίαρ*
* Τζόαν Κιούζακ (στην μεταγλώττιση η Άριελ Κωνσταντινίδη στο ρόλο της *Τζέσι*
* Νεντ Μπίτι (στη μεταγλώττιση ο Δημήτρης Πιατάς) στο ρόλο του *Λότσο*
* Ντον Ρικλς (στη μεταγλώττιση ο Κώστας Τριανταφυλλόπουλος) στο ρόλο του *Κύριου Πατάτα*
* Μάικλ Κίτον (στην μεταγλώττιση ο Μιχάλης Μαρίνος) στο ρόλο του *Κεν*
* Γουάλας Σον (στη μεταγλώττιση ο Παντελής Καναράκης) στο ρόλο του *Ρεξ'*
* Τζον Ρατζενμπέργκερ (στη μεταγλώττιση ο Χρήστος Ζορμπάς) στο ρόλο του *Ζαμπόν*
* Μπλέικ Κλαρκ (στη μεταγλώττιση ο Νίκος Τσούκας) στο ρόλο του *Σούστα*
* Τζον Μόρις (στη μεταγλώττιση ο Γιώργος Ματαράγκας) στο ρόλο του *Άντι*
* Εστέλ Χάρις (στη μεταγλώττιση η Τέτα Κωνσταντά) στο ρόλο της *Κυρίας Πατάτας*
* Έμιλι Χαν (στη μεταγλώττιση η Βασιλική Σούτη) στο ρόλο της *Μπόνι*
* Τζόντι Μπένσον (στην μεταγλώττιση η Ελεονώρα Μελέτη) στο ρόλο της *Μπάρμπι*
* Λόρι Μέτκαλφ (στη μεταγλώττιση η Μαρία Πλακίδη) στο ρόλο της *Μαμάς του Άντι*
 | * Τέντι Νιούτον (στη μεταγλώττιση ο Νέστωρ Κοψιδάς) στο ρόλο του *Τηλεφώνου*
* Μπεατρίς Μίλερ (στη μεταγλώττιση η Αϊρίν Ρουβά) στο ρόλο της *Μόλλυ*
* Χαβιέ Φερνάντεζ-Πένια στο ρόλο του *Ισπανόφωνου Μπαζ Λαϊτγίαρ*
* Τίμοθι Ντάλτον (στη μεταγλώττιση ο Ανδρέας Ευαγγελάτος) στο ρόλο του *Κος Αγκαθούλης/Πρίκλπαντς*
* Λόρι Άλαν (στη μεταγλώττιση ο Μαρία Πλακίδη) στο ρόλο της *Μητέρα της Μπόνι*
* Κρίστεν Σάαλ (στη μεταγλώττιση η Υρώ Μιχαλακάκου) στο ρόλο της *Τρίξι*
* Τζεφ Γκάρλιν στο ρόλο του *Μπάτερκαπ*
* Μπόνι Χαντ (στη μεταγλώττιση ο Βίκυ Πετρίδη) στο ρόλο της *Ντόλλυ*
* Γούπι Γκόλντμπεργκ στο ρόλο της *Στρετς*
* Ρ. Λι Έρμεϊ (στη μεταγλώττιση ο Ηλίας Πλακίδης) στο ρόλο του *Λοχία*
* Έρικ βον Ντέτεν στο ρόλο του *Σιντ*
* Γούντι Σμιθ στο ρόλο του *Μεγάλου Μωρού*
* Μπαντ Λάκι (στη μεταγλώττιση ο Ντίνος Σούτης) στο ρόλο του *Τσακλς*
* Ρίτσαρντ Κάιντ (στη μεταγλώττιση ο Δημήτρης Δημόπουλος) στο ρόλο του *Βιβλιοφάγου*
 |

Παραγωγή
--------

Σύμφωνα με τους όρους της καινούριας συμφωνίας που έκανε η Pixar με τη Disney, όλοι οι χαρακτήρες που δημιουργήθηκαν από την Pixar ανήκουν στη Disney. Επίσης η Disney διατηρεί τα δικαιώματα να κάνει συνέχειες σε οποιαδήποτε ταινία της Pixar, με την Pixar να έχει λόγο στο να αρνηθεί ή όχι να συμμετέχει στην παραγωγή στην πιθανή συνέχεια κάποιας ταινίας. Αλλά το 2004, όταν οι διαπραγματεύσεις των δύο εταιριών φαίνονταν να μην καταλήγουν σε συμβιβασμό, ο πρόεδρος της Disney Μάικλ Άιζνερ έθεσε σε κίνηση την παραγωγή του *Toy Story 3*. Ο Τιμ Άλεν ήταν διατεθειμένος να επαναλάβει το ρόλο του Μπαζ Λαϊτγίαρ ακόμα κι αν η Pixar δεν συμμετείχε.

Ο Τζιμ Χέρζφιλντ έγραψε το σενάριο, το οποίο επικεντρωνόταν στα παιχνίδια να στέλνουν τον προβληματικό Μπαζ στην Ταϊβάν όπου και κατασκευάστηκε, πιστεύοντας ότι εκεί θα μπορέσουν να τον φτιάξουν. Καθώς ψάχνανε στο internet, ανακάλυψαν ότι πολλά παιχνίδια Μπαζ ανά τον κόσμο εμφάνισαν προβλήματα, με αποτέλεσμα να αναγκάσει την εταιρία κατασκευής να εκδώσει μαζική ανάκληση όλων των Μπαζ. Φοβούμενοι την καταστροφή του Μπαζ, ο Γούντι και οι φίλοι του ξεκινάνε να βοηθήσουν το Μπαζ. Εν τω μεταξύ ο Μπαζ γνωρίζει άλλα παιχνίδια από όλο τον κόσμο που κάποτε είχαν αγαπηθεί από τους ιδιοκτήτες τους.

Τον Ιανουάριο του 2006, η Disney αγόρασε την Pixar σε μια συμφωνία που τοποθετεί τους Έντγουιν Κάτμουλ και Τζον Λάσιτερ της Pixar, επιεκφαλείς όλου του animation τμήματος της Disney. Λίγο αργότερα το σενάριο του Χέρζφιλντ δεν εγκρίνεται. Τα σχέδια των χαρακτήρων πηγαίνουν στα αρχεία της Disney. Τον επόμενο μήνα, ο Ρόμπερτ Άιγκερ επιβεβαίωσε ότι η Disney δίνει την παραγωγή της ταινίας στην Pixar. Οι Τζον Λάσιτερ, Άντριου Στάντον, Πιτ Ντόκτερ και Λι Άνκριτς σκέφτηκαν την ιστορία του τρίτου μέρους μέσα σε ένα σαββατοκύριακο και ο Στάντον έγραψε ένα προσχέδιο. Στις 8 Φεβρουαρίου 2007, ο Κάτμουλ ανακοίνωσε ότι ο Λι Άνκριτς θα αναλάβει τη σκηνοθεσία και ο Μάικλ Αρντ θα γράψει το σενάριο με ημερομηνία κυκλοφορίας της ταινίας το 2010. Ο Άνκριτς δήλωσε ότι αισθανόταν μεγάλη πίεση στο να αποφύγει να δημιουργήσει την πρώτη αποτυχία της Pixar, καθώς μέχρι το 2010 όλες της οι ταινίες ήταν καλλιτεχνικές και εμπορικές επιτυχίες.

Κατά τη διάρκεια των αρχικών σταδίων αναπτυξης της ταινίας, η Pixar σκέφτηκε να στραφούν στα σχέδια του πρώτου *Toy Story* και ανακάλυψαν ότι παρ' όλο που μπορούσαν να ανοίξουν τα αρχεία στον υπολογιστή δεν μπορούσαν όμως να τα επεξεργαστούν. Έτσι έπρεπε να φτιάξουν τα σχέδια από την αρχή.

Box office
----------

Με προϋπολογισμό 200.000.000 δολάρια, το *Toy Story 3* έκανε άνοιγμα τριημέρου στην 1η θέση με 110,3 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 415 εκατομμύρια δολάρια και στον υπόλοιπο κόσμο τα 651,9 εκατομμύρια δολάρια.. Παγκοσμίως ξεπέρασε το 1 δισεκατομμύριο δολάρια. Ήταν η μεγαλύτερη εισπρακτική επιτυχία για το 2010 τόσο στην Αμερική όσο και παγκοσμίως. Μέχρι σήμερα είναι η 35η μεγαλύτερη εισπρακτική επιτυχία όλων των εποχών. Ανάμεσα στις υπόλοιπες ταινίες της σειράς καταλαμβάνει τη 2η θέση πίσω από το*Toy Story 4*.

Στην Ελλάδα έκοψε συνολικά 202.235 εισιτήρια

Βραβεία και υποψηφιότητες
-------------------------

|
|  |
| Βραβείο | Κατηγορία | Υποψήφιος | Αποτέλεσμα |
| Όσκαρ | Καλύτερη Ταινία |  | Υποψηφιότητα |
| Καλύτερη Ταινία Κινουμένων Σχεδίων |  | Νίκη |
| Διασκευασμένο Σενάριο | Μάικλ Αρντ | Υποψηφιότητα |
| Τραγούδι (We Belong Together)  | Ράντι Νιούμαν | Νίκη |
| Μοντάζ | Τομ Μάγιερς & Μάικλ Σίλβερς | Υποψηφιότητα |
| Χρυσές Σφαίρες | Καλύτερη Ταινία Κινουμένων Σχεδίων |  | Νίκη |
| BAFTA | Καλύτερη Ταινία Κινουμένων Σχεδίων |  | Νίκη |
| Διασκευασμένο Σενάριο | Μάικλ Αρντ | Υποψηφιότητα |
| Ειδικά Εφέ | Γκουίντο Κουαρόνι, Μάικλ Φονγκ & Ντέιβιντ Ράιου | Υποψηφιότητα |
|

Συνέχεια
--------

Κύριο λήμμα: Toy Story 4
Ο Λι Άνκριτς αρχικά είχε δηλώσει ότι ένα τέταρτο *Toy Story* δεν είναι στα σχέδια. Συγκεκριμένα είπε: *"Λοιπόν, δεν έχουμε κάποιο σχέδιο για ένα 'Toy Story 4'. Με κολακεύει που ο κόσμος με ρωτάει γι' αυτό -μου θυμίζει πόσο πολύ ο κόσμος αγαπάει αυτούς τους χαρακτήρες, αλλά ήταν πολύ σημαντικό για μένα με αυτή την ταινία να μη δημιουργήσουμε απλά μια ακόμη συνέχεια, να μην είναι απλά ένα εξάρτημα των άλλων δύο"*. Ο Άνκριτς συνέχισε λέγοντας *"Ίσως υπάρξουν ευκαιρίες στο μέλλον για τον Γούντι και τον Μπαζ, αλλά δεν έχουμε σχέδια για οτιδήποτε αυτή τη στιγμή"*. Δημοσιεύματα έχουν κάνει λόγο ότι οι Τομ Χανκς και Τιμ Άλεν έχουν υπογράψει για ένα τέταρτο *Toy Story* αν η Pixar αποφασίσει να προχωρήσει στη δημιουργία του. Σε μια συνέντευξή του, το 2011, ο Χανκς είπε ότι η Pixar εργαζόταν πάνω σε μια συνέχεια. Η Disney διέψευσε τις φήμες, λέγοντας ότι τίποτα δεν είναι επίσημο.

Το Νοέμβριο του 2014, ο Μπομπ Άιγκερ επιβεβαίωσε ένα τέταρτο *Toy Story* θα κυκλοφορήσει το 2017 με τον Τζον Λάσιτερ να αναλαμβάνει τη σκηνοθεσία. Ο Λάσιτερ δήλωσε: *"'Το 'Toy Story 3' ολοκλήρωσε την ιστορία του Γούντι και του Μπαζ με τον Άντι τόσο τέλεια που για πολύ καιρό, δεν είχαμε ούτε καν συζητήσει το ενδεχόμενο να κάνουμε άλλο ένα 'Toy Story'. Αλλά όταν οι Άντριου, Πιτ και Λι και εγώ συλλάβαμε αυτή την καινούρια ιδέα, δεν μπορούσα να σταματήσω να το σκέφτομαι. Ήταν τόσο συναρπαστικό, ήξερα ότι έπρεπε να κάνουμε αυτή την ταινία -και ήθελα να τη σκηνοθετήσω ο ίδιος"*.

Παραπομπές
----------

1. 1 2  nmhh.hu/dokumentum/158992/2010\_filmbemutatok\_osszes.xlsx.
2. ↑  www.boxofficemojo.com/movies/?id=toystory3.htm.
3. ↑  (Αγγλικά) *Internet Movie Database*. www.imdb.com/title/tt0435761/releaseinfo. Ανακτήθηκε στις 20  Αυγούστου 2016.
4. ↑  www.sfi.se/sv/svensk-filmdatabas/Item/?itemid=70522&type=MOVIE&iv=Basic.
5. 1 2  www.d-zine.se/filmer/toystory3.htm.
6. ↑  www.kinopoisk.ru/film/258328/.
7. ↑  «Toy Story 3 στο Rotten Tomatoes». *Rotten Tomatoes*. Ανακτήθηκε στις 27 Μαρτίου 2013.
8. ↑  «Franchises Pixar». *Box Office Mojo*. Ανακτήθηκε στις 23 Νοεμβρίου 2011.
9. 1 2 3 4 5 6 7  «Toy Story 3 στο Box Office Mojo». *Box Office Mojo*. Ανακτήθηκε στις 24 Ιανουαρίου 2011.
10. 1 2  «All Time Box Office WORLDWIDE GROSSES». *Box Office Mojo*. Ανακτήθηκε στις 23 Νοεμβρίου 2011.
11. 1 2  «The 83rd Academy Awards (2011) Nominees and Winners». oscars.org. 27 Φεβρουαρίου 2011. Αρχειοθετήθηκε από το πρωτότυπο στις 24 Δεκεμβρίου 2013. Ανακτήθηκε στις 23 Νοεμβρίου 2011.
12. 1 2  «Golden Globes, USA». *goldenglobes.org*. imdb.com. Ανακτήθηκε στις 23 Νοεμβρίου 2011.
13. 1 2  «BAFTA Awards». *bafta.org*. imdb.com. Ανακτήθηκε στις 23 Νοεμβρίου 2011.
14. 1 2 3  Steve Daly (16 Ιουνίου 2006). «Woody: The Untold Story / The Other Story». *Entertainment Weekly*: σελ. 3. Αρχειοθετήθηκε από το πρωτότυπο στις 2010-06-21.. Ανακτήθηκε στις 24 Ιανουαρίου 2011.
15. ↑  Shane Zalvin. «Shane Zalvin Portfolio». Αρχειοθετήθηκε από το πρωτότυπο στις 5 Μαΐου 2011. Ανακτήθηκε στις 24 Ιανουαρίου 2011.
16. ↑  Jill Goldsmith (6 Φεβρουαρίου 2006). «Mouse signing off». *Variety magazine*.. Ανακτήθηκε στις 24 Ιανουαρίου 2011.
17. ↑  «2007 Disney Conference – Studio Presentation». Disney Enterprises. 8 Φεβρουαρίου 2007.. Ανακτήθηκε στις 24 Ιανουαρίου 2011.
18. ↑  Ben Fritz (8 Φεβρουαρίου 2007). «'Toy Story' sequel set». *Variety magazine*.. Ανακτήθηκε στις 24 Ιανουαρίου 2011.
19. ↑  Steve Daly (16 Φεβρουαρίου 2007). «Toys Out of the Attic». *Entertainment Weekly*. Αρχειοθετήθηκε από το πρωτότυπο στις 2007-03-02.. Ανακτήθηκε στις 24 Ιανουαρίου 2011.
20. ↑  «'Toy Story 3′ director Lee Unkrich felt the pressure to avoid Pixar's 'first dud'». *Los Angeles Times*. 21 Ιουνίου 2010. Ανακτήθηκε στις 24 Ιανουαρίου 2011.
21. ↑  Jim Slotek (13 Ιουνίου 2010). «'Toy Story 3': After the Golden Age». *Toronto Sun*. Ανακτήθηκε στις 24 Ιανουαρίου 2011.
22. ↑  «Franchises Toy Story». *Box Office Mojo*. Ανακτήθηκε στις 27 Μαρτίου 2013.
23. ↑  «Toy Story 3 στο BOX OFFICE». *Sevenart*. Ανακτήθηκε στις 3 Φεβρουαρίου 2011.
24. ↑  Scott, Mike (18 Μαΐου 2010). «The Pixar way: With 'Toy Story 3' continuing the studio's success, one must ask: How do they do it?». *NOLA.com*. The Times-Picayune. Ανακτήθηκε στις 23 Φεβρουαρίου 2015.
25. ↑  Sneider, Jeff (14 Ιουλίου 2010). «Exclusive: Tim Allen Signed On for 'Toy Story 4'». *The Wrap*.. Ανακτήθηκε στις 23 Φεβρουαρίου 2015.
26. ↑  Muffett, Tim (27 Ιουνίου 2011). «Hollywood A-lister Tom Hanks talks about new film». *BBC News*.. Ανακτήθηκε στις 23 Φεβρουαρίου 2015.
27. ↑  «Disney denies 'Toy Story 4' rumours». *NME*. 20 Φεβρουαρίου 2013. Ανακτήθηκε στις 23 Φεβρουαρίου 2015.
28. ↑  Graser, Marc (6 Νοεμβρίου 2014). «John Lasseter to Direct ‘Toy Story 4,’ Out in 2017». *Variety*.. Ανακτήθηκε στις 23 Φεβρουαρίου 2015.
29. ↑  Rotherham, Nicholas; Butterly, Amelia (7 Νοεμβρίου 2014). «Toy Story 4: Disney Pixar confirm 'exciting' new film». *BBC News*.. Ανακτήθηκε στις 23 Φεβρουαρίου 2015.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Toy Story 3** |

* Επίσημη ιστοσελίδα
* Επίσημη ιστοσελίδα στην Pixar
* Toy Story 3 στο IMDb

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
*Toy Story* |
| --- |
|  |
| Ταινίες | 
* *Toy Story*
* *Toy Story 2*
* *Toy Story 3*
* *Toy Story 4*
* *Lightyear*
 |
|  |
| Δημιουργοί | 
* Τζον Λάσιτερ
* Άντριου Στάντον
 |

 |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Pixar |
| --- |
|  |
| Ταινίες | 
* *Toy Story* (1995)
* *Ζουζούνια* (1998)
* *Toy Story 2* (1999)
* *Μπαμπούλας Α.Ε.* (2001)
* *Ψάχνοντας τον Νέμο* (2003)
* *Οι Απίθανοι* (2004)
* *Αυτοκίνητα* (2006)
* *Ο Ρατατούης* (2007)
* *ΓΟΥΟΛ·Υ* (2008)
* *Ψηλά στον Ουρανό* (2009)
* *Toy Story 3* (2010)
* *Αυτοκίνητα 2* (2011)
* *Η Γενναία* (2012)
* *Μπαμπούλες Πανεπιστημίου* (2013)
* *Τα Μυαλά που Κουβαλάς* (2015)
* *Ο Καλόσαυρος* (2015)
* *Ψάχνοντας την Ντόρι* (2016)
* *Αυτοκίνητα 3* (2017)
* *Coco* (2017)
* *Οι Απίθανοι 2* (2018)
* *Toy Story 4* (2019)
* *Φύγαμε* (2020)
* *Soul* (2020)
* *Λούκα* (2021)
* *Πάντα στο Κόκκινο* (2022)
* *Lightyear* (2022)
* *Στο Στοιχείο Τους* (2023)
 |
|  |
| Επερχόμενες ταινίες | 
* *Τα Μυαλά που Κουβαλάς 2* (2024)
* *Έλιο* (2024)
 |
|  |
| Μικρού μήκους | 
* *Το Παιχνίδι του Τζέρι* (1997)
* *Χαζοπούλια* (2000)
* *Η Επίθεση του Τζακ-Τζακ* (2005)
 |
|  |
| Δημιουργοί | 
* Στηβ Τζομπς
* Τζον Λάσιτερ
* Άντριου Στάντον
* Μπραντ Μπερντ
* Πιτ Ντόκτερ
 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ταινίες κινουμένων σχεδίων Disney |
| --- |
|  |
| 

|  Walt Disney Animation Studios |
| --- |
|  |
| 
* *Η Χιονάτη και οι Επτά Νάνοι* (1937)
* *Πινόκιο* (1940)
* *Φαντασία* (1940)
* *Ντάμπο, το Ελεφαντάκι* (1941)
* *Μπάμπι* (1942)
* *Σαλούντος Αμίγκος* (1942)
* *Οι Τρεις Καμπαλέρος* (1944)
* *Μουσική και Χαρά* (1946)
* *Ώρα για Διασκέδαση* (1947)
* *Νοσταλγικές Μελωδίες* (1948)
* *Ο Ίκαμποντ και ο κύριος Τοντ* (1949)
* *Σταχτοπούτα* (1950)
* *Η Αλίκη στη Χώρα των Θαυμάτων* (1951)
* *Πίτερ Παν* (1953)
* *Η Λαίδη και ο Αλήτης* (1955)
* *Η Ωραία Κοιμωμένη* (1959)
* *Τα 101 Σκυλιά της Δαλματίας* (1961)
* *Το Σπαθί του Βασιλιά Αρθούρου* (1963)
* *Το Βιβλίο της Ζούγκλας* (1967)
* *Οι Αριστόγατες* (1970)
* *Ο Ρομπέν των Δασών* (1973)
* *Ο Γουίνι το Αρκουδάκι* (1977)
* *Μπερνάρ και Μπιάνκα: Κομμάντος της Σωτηρίας* (1977)
* *Η Αλεπού και το Κυνηγόσκυλο* (1981)
* *Το Μαύρο Καζάνι* (1985)
* *Ο Μεγάλος Ποντικο-Ντετέκτιβ* (1986)
* *Ο Όλιβερ και η Παρέα του* (1988)
* *Η Μικρή Γοργόνα* (1989)
* *Μπερνάρ και Μπιάνκα: Περιπέτειες στην Άκρη της Γης* (1990)
* *Η Πεντάμορφη και το Τέρας* (1991)
* *Αλαντίν* (1992)
* *Ο Βασιλιάς των Λιονταριών* (1994)
* *Ποκαχόντας* (1995)
* *Η Παναγία των Παρισίων* (1996)
* *Ηρακλής* (1997)
* *Μουλάν* (1998)
* *Ταρζάν* (1999)
* *Φαντασία 2000* (1999)
* *Δεινόσαυρος* (2000)
* *Ο Αυτοκράτορας έχει Κέφια* (2000)
* *Η Χαμένη Ατλαντίδα* (2001)
* *Λίλο & Στιτς* (2002)
* *Ο Πλανήτης των Θησαυρών* (2002)
* *Ο Αδελφός μου ο Αρκούδος* (2003)
* *Μια Τρελή, Τρελή Φάρμα* (2004)
* *Το Κοτοπουλάκι* (2005)
* *Γνωρίστε τους Ρόμπινσον* (2007)
* *Μπολτ* (2008)
* *Η Πριγκίπισσα και ο Βάτραχος* (2009)
* *Μαλλιά Κουβάρια* (2010)
* *Ο Γουίνι το Αρκουδάκι* (2011)
* *Ραλφ: Η Επόμενη Πίστα* (2012)
* *Ψυχρά κι Ανάποδα* (2013)
* *Οι Υπερέξι* (2014)
* *Ζωούπολη* (2016)
* *Βαϊάνα* (2016)
* *Ραλφ εναντίον Ίντερνετ* (2018)
* *Ψυχρά κι Ανάποδα ΙΙ* (2019)
* *Η Ράια και ο Τελευταίος Δράκος* (2021)
* *Ενκάντο: Ένας Κόσμος Μαγικός* (2021)
* *Παράξενος Κόσμος* (2022)
* *Ευχή* (2023)
* *Βαϊάνα 2* (2024)
 |

 |
|  |
| 

|  Pixar Studios |
| --- |
|  |
| 
* *Toy Story* (1995)
* *Ζουζούνια* (1998)
* *Toy Story 2* (1999)
* *Μπαμπούλας Α.Ε.* (2001)
* *Ψάχνοντας τον Νέμο* (2003)
* *Οι Απίθανοι* (2004)
* *Αυτοκίνητα* (2006)
* *Ο Ρατατούης* (2007)
* *ΓΟΥΟΛ·Υ* (2008)
* *Ψηλά στον Ουρανό* (2009)
* *Toy Story 3* (2010)
* *Αυτοκίνητα 2* (2011)
* *Η Γενναία* (2012)
* *Μπαμπούλες Πανεπιστημίου* (2013)
* *Τα Μυαλά που Κουβαλάς* (2015)
* *Ο Καλόσαυρος* (2015)
* *Ψάχνοντας την Ντόρι* (2016)
* *Αυτοκίνητα 3* (2017)
* *Coco* (2017)
* *Οι Απίθανοι 2* (2018)
* *Toy Story 4* (2019)
* *Φύγαμε* (2020)
* *Soul* (2020)
* *Λούκα* (2021)
* *Πάντα στο Κόκκινο* (2022)
* *Lightyear* (2022)
* *Στο Στοιχείο Τους* (2023)
* *Τα Μυαλά που Κουβαλάς 2* (2024)
* *Έλιο* (2025)
 |

 |
|  |
| 

|  DisneyToon Studios |
| --- |
|  |
| 
* *Ιστορίες για Πάπιες η Ταινία: Ο Θησαυρός του Χαμένου Λυχναριού* (1990)
* *Η Γκουφοταινία* (1995)
* *Πίτερ Παν: Επιστροφή στη Χώρα του Ποτέ* (2002)
* *Το Βιβλίο της Ζούγκλας 2* (2003)
* *Το Γουρουνάκι και η Μεγάλη Παρέα του Γουίνι* (2003)
* *Το Φελαντάκι και η Μεγάλη Παρέα του Γουίνι* (2005)
* *Μπάμπι 2* (2006)
* *Αεροπλάνα* (2013)
* *Αεροπλάνα 2: Ιπτάμενοι Πυροσβέστες* (2014)
 |

 |
|  |
| 

|  Disney TV Animation |
| --- |
|  |
| 
* *Η 1η Ταινία του Ντάγκ* (1999)
* *Ο Τίγρης, ο Γουίνι και η Παρέα τους* (2000)
* *Διακοπές για Πάντα* (2001)
* *Σποτ: Το Όνειρο ενός Σκύλου* (2004)
* *Φινέας και Φερμπ η Ταινία: Στη 2η Διάσταση* (2011)
 |

 |
|  |
| 

|  20th Century Animation |
| --- |
|  |
| 
* *Μετα-Μορφωμένοι Πράκτορες* (2019)
* *Ο Ρον Χάλασε* (2021)
* *Bob's Burgers: The Movie* (2022)
 |

 |
|  |
| 

|  Άλλα |
| --- |
|  |
| 
* *Χριστουγεννιάτικος Εφιάλτης* (1993)
* *Η Ζούγκλα* (2006)
* *Χριστουγεννιάτικη Ιστορία* (2009)
* *Ζουμπαίος και Ιουλιέτα* (2011)
* *Άρης Καλεί Μαμά* (2011)
* *Frankenweenie* (2012)
* *Παράξενη μαγεία* (2015)
* *Ο Βασιλιάς των Λιονταριών* (2019)
 |

 |
|  |
| 

|  Live-action με κινούμενα σχέδια |
| --- |
|  |
| 
* *Ο Απρόθυμος Δράκος* (1941)
* *Victory Through Air Power* (1943)
* *Το Τραγούδι του Νότου* (1946)
* *So Dear to My Heart* (1948)
* *Μαίρη Πόππινς* (1964)
* *Μάγισσες και Σκουπόξυλα* (1971)
* *Ο Πητ και ο Δράκος* (1977)
* *Ποιος Παγίδεψε τον Ρότζερ Ράμπιτ* (1988)
* *Ο Τζίμης και το Γιγαντοροδάκινο* (1996)
* *Ποπ Σταρ* (2003)
* *Η Μαγεμένη* (2007)
* *Η Μαίρη Πόππινς Επιστρέφει* (2018)
 |

 |

 |

|  |  |  |  |
| --- | --- | --- | --- |
| 

| π • σ • ε
Χρυσή Σφαίρα Καλύτερης Ταινίας Κινουμένων Σχεδίων |
| --- |
|  |
| 
* *Αυτοκίνητα* (2006)
* *Ο Ρατατούης* (2007)
* *ΓΟΥΟΛ·Υ* (2008)
* *Ψηλά στον Ουρανό* (2009)
* *Toy Story 3* (2010)
* *Οι περιπέτειες του Τεντέν: Το μυστικό του μονόκερου* (2011)
* *Η Γενναία* (2012)
* *Ψυχρά κι Ανάποδα* (2013)
* *Πώς να Εκπαιδεύσετε το Δράκο σας 2* (2014)
* *Τα Μυαλά που Κουβαλάς* (2015)
* *Ζωούπολη* (2016)
* *Coco* (2017)
* *Spider-Man: Μέσα στο Αραχνο-Σύμπαν* (2018)
* *Ο Ευγενικός Κύριος Λινκ* (2019)
* *Soul* (2020)
* *Ενκάντο: Ένας Κόσμος Μαγικός* (2021)
* *Πινόκιο του Γκιγιέρμο Nτελ Τόρο* (2022)
* *Το Αγόρι και ο Ερώδιος* (2023)
 |

 |

|  |  |  |  |
| --- | --- | --- | --- |
| 

| π • σ • ε
Όσκαρ Καλύτερης Ταινίας Κινουμένων Σχεδίων |
| --- |
|  |
| 
* *Σρεκ* (2001)
* *Ταξίδι στη Χώρα των Θαυμάτων* (2002)
* *Ψάχνοντας τον Νέμο* (2003)
* *Οι Απίθανοι* (2004)
* *Γουάλας & Γκρόμιτ στον Τεράστιο Λαχανόκηπο* (2005)
* *Happy Feet* (2006)
* *Ο Ρατατούης* (2007)
* *ΓΟΥΟΛ·Υ* (2008)
* *Ψηλά στον Ουρανό* (2009)
* *Toy Story 3* (2010)
* *Rango* (2011)
* *Η Γενναία* (2012)
* *Ψυχρά κι Ανάποδα* (2013)
* *Οι Υπερέξι* (2014)
* *Τα Μυαλά που Κουβαλάς* (2015)
* *Ζωούπολη* (2016)
* *Coco* (2017)
* *Spider-Man: Μέσα στο Αραχνο-Σύμπαν* (2018)
* *Toy Story 4* (2019)
* *Soul* (2020)
* *Ενκάντο: Ένας Κόσμος Μαγικός* (2021)
* *Πινόκιο του Γκιγιέρμο Nτελ Τόρο* (2022)
* *Το Αγόρι και ο Ερώδιος* (2023)
 |

 |

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 305313620
* LCCN: n2009062264
* NKC: unn2010592003

 |

 |